**Inviterer utstillere til**

**VANNDAGENE PÅ VESTLANDET**

**Vanndagene 11. – 12. september 2019**

**Scandic Maritime i Haugesund**

DIHVA IKS har gleden av å invitere til det største og viktigste VA-faglige arrangementet på vår kant av landet. I fjor var det 75 utstillere og rundt 370 personer på Vanndagene på Vestlandet. Hit kommer driftsoperatører, fagarbeidere, planleggere, ingeniører, konsulenter og andre fra kommuner, VA-verk og private firma. Deltakerne får faglig påfyll gjennom interessante seminarer, faglig utveksling med gode kolleger og nyttig informasjon om produkter og nyheter fra et bredt utvalg av utstillere.

Faggruppen i DIHVA og Norconsult er allerede godt i gang med å utarbeide et relevant og aktuelt program for årets arrangement. Programmet finner du etter hvert på hjemmesiden til DIHVA. Der finner du også informasjon om tidligere vanndager.

Påmelding til arrangementet skjer etter først til møllen prinsippet.

Mange utstillere og deltagere ankommer Haugesund allerede på ettermiddagen tirsdag 10. september. Disse får tilbud om å delta på en nettverkskveld. I år blir den om bord på M/S Sandnes.

MS Sandnes ble bygget ved Nyland Mekaniske Verksted (nå Operatomten) i 1950. Rederiet Sandnes Dampskibs-aktieselskab fikk levert et praktskip med de beste detaljer og materialvalg. Det gikk 22 år i nattruten mellom Stavanger og Bergen, via en rekke anløpssteder langs kysten. Fra 1972 - 1995 seilte skipet som skoleskip med navnet «Gann». Mange som var i marinen i løpet av disse årene dro med dette skipet fra Madla til Håkonsvern, etter endt rekruttskole. Så fra 1995 fulgte 12 år med navnet «Sjøkurs», før båten i 2007 kom hjem til Sandnes. Det fikk da sitt opprinnelige navn og blåfarge tilbake. Benytt anledningen til en tur med et flott og romslig veteranskip. Mer om skipet på [www.mssandnes.no](http://www.mssandnes.no).

**FORDELING AV STANDPLASS**

I forbindelse med påmeldingene til Vanndagene på Vestlandet mottar vi ønsker om bestemte utstillingsplasser. Ettersom hver utstiller ønsker å få best mulig eksponering for sin utstilling. DIHVA ønsker selvsagt å kunne tildele den optimale plassen til hver enkelt. Dessverre er ikke dette alltid mulig å få til. Vi arbeider derfor for at alle plasser skal være mest mulig likeverdig, og at det ikke skal være plasseringen av utstillingen som avgjør om deltakelsen blir vellykket. I tillegg ønsker vi at tildeling av plass skal være rettferdig og gi alle utstillere samme mulighet til en bestemt plass. Hensikten vår er god, men kan være krevende å få til. Derfor har vi valgt følgende kriterier for tildeling av utstillingsplass, som bygger på tilbakemeldinger fra dere som utstillere:

Plassene fordels etter loddtrekning. Loddtrekningen foretas kort tid før Vanndagene på Vestlandet med følgende tilpasninger:

1. Utstillere som 2 år på rad har hatt utstilling i det innerste utstillingsrommet får plass i et av de ytterste rommene i det påfølgende året.
2. Kjente konkurrenter vil så langt som mulig ikke bli plassert ved siden av hverandre.
3. Det vil så langt som mulig bli tatt hensyn til samarbeidende selskap som ber om å bli plassert ved siden av hverandre.

For å komme frem til enda bedre tildelingskriterier, ønsker vi tilbakemelding og innspill på kriteriene vi har valgt.

Standplass inne er på 3 x 1 meter og inkluderer bord/duk, strøm, én stol, trådløst internett, lunsj, samt pausemat og kaffe til én person.

**PÅMELDING**

Vennligst returner vedlagt skjema for påmelding. Skjema finner du også på våre hjemmesider [www.dihva.no](file:///C:\Users\gb960\AppData\Local\Microsoft\Windows\Temporary%20Internet%20Files\Content.Outlook\0WXI7JZV\www.dihva.no).

Oversikt over foreløpig påmeldte utstillere vil bli sendt ut sammen med informasjonsmateriell til kommunene. Siste frist for påmelding er fredag 31. mai. **I forbindelse med påmelding ønsker vi tilsendt et lysark, som profilerer ditt firma, bruk vedlagte mal.** Mal finner du også på www.dihva.no.

Kontaktperson hos DIHVA: Bente Helene Nilsen, [bente@dihva.no](mailto:bente@dihva.no) eller 992 74 247

**Alle priser eks. MVA.**

|  |  |
| --- | --- |
| **Prisen for én standplass inne inkl. én person.**  Prisen inkluderer overnatting fra 10. til 12. september. Frokost og lunsj 11. og 12. september. Festmiddag 11. september. | Kr 19 400,- |
| **Ekstra standplass ute**  Ønsker du ekstra standplass ute i tillegg til inne (min 5 m.)  Ønsker du kun utestandplass, ta kontakt med Bente. | 5 m: Kr 2 500.-  Utover dette 500,- per meter |
| **Ekstra utstiller 2 døgn.**  Pristillegg for én ekstra person til å betjene utstilling 10. til 12. september og med samme pensjon som ovenfor. | Kr 7 150,- |
| **Ekstra utstiller 1 døgn.**  Pristillegg for én ekstra person til å betjene utstilling 11. eller 12. september. Overnatting fra 11. til 12.september. Lunsj 11. eller 12. september. Frokost 12.september. Festmiddag 11. september. | Kr 4 950,- |
| **Ekstra utstiller dagpakke.** Prisen inkluderer lunsj/kaffemat og tilgang til foredrag | Kr 2 900,- |
| Nettverkskveld tirsdag 10. Båttur med veteranskipet MS Sandnes. Enkelt skalldyrbord. Drikke, egen regning | Kr 780,- |
| Tillegg for festmiddag, 11. september. (Evt. tillegg til dagpakke) | Kr 990,- |

**Påmeldingsskjema til Vanndagene på Vestlandet 2019 - Utstillere**

**Påmeldingsfrist fredag 31.mai**

|  |  |  |  |
| --- | --- | --- | --- |
| **Faktura informasjon** | | | |
| **Bedrift:** |  | | |
| **Adresse:** |  | | |
| **Ref.nr.:** |  | | |
| **EHF eller e-post adr.:** |  | | |
|  | **Navn** | **e-post** | **Tlf** |
| **Kontaktperson** |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | **e-post** | **Tlf.**  **for evt. sms-varsling** | **Nettverkskveld 10.sep.** | **Standplass inneA** | **Standplass ute. Ant. m. (min 5 m)** | **Ekstra utstiller**  **2 døgn**  **(10.sep. – 12. sep.)** | **Ekstra utstiller**  **1 døgn**  **(11. - 12. sep.)** | **Ekstra utstiller – dag pakke** | **Festmiddag**  **11. sep.** |
| **Etternavn** | **Fornavn** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

|  |  |
| --- | --- |
| **Allergier som det må tas hensyn til:** |  |
|  |

A Standplass: 3 m standplass og én utstiller. Dette inkluderer fagtreffet, tilgang til utstillingen og lunsj begge dagene, festmiddag 11. september og overnatting fra 10. – 12. september for én person (nettverkskveld er ikke inkludert).

B Standplass ute, min. 5 m

**Ferdig utfylt skjema sendes til:** [**bente@dihva.no**](mailto:bente@dihva.no) **Avbestilling etter tirsdag 6. august blir fakturert 100 %**